TECHNINĖ SPECIFIKACIJA

1. BENDROSIOS NUOSTATOS
1.1. [bookmark: _Hlk230263711]Pirkimą finansuoja Europos Sąjunga – „NextGenerationEU“ pagal Ekonomikos gaivinimo ir atsparumo didinimo planą „Naujos kartos Lietuva“ įgyvendinant projektą „Didinti dalyvavimo tarptautinėse MTEP programose galimybes, įsigyjant MTEP plėtrai laboratorinę įrangą, didinti energetinį saugumą ir kurti žaliąją visuomenę“ Nr. 10-093-K-0052.
1.2. Pirkimo objektas – Hidrodinaminių  procesų tyrimų įrangos komplektas (toliau – Įranga). 
1.3. Įranga skirta hidrodinaminių procesų atsinaujinančios energijos gamybos sistemose ir jų elementuose laboratoriniams tyrimams, įskaitant kinetinės fluido srauto energijos konversijos, energijos kaupimo ir paskirstymo procesų modeliavimą. Tiriami procesai pasižymi greitai kintančiais pereinamaisiais režimais, aukšto dažnio slėgio svyravimais, netiesiniais reiškiniais ir padidintu matavimo neapibrėžtumu, todėl eksperimentiniams tyrimams būtina aukštos rezoliucijos, sinchroninė bei realaus laiko duomenų surinkimo bei signalų apdorojimo sistema.
1.4. Įranga turi būti tiekiama kaip vientisa laboratorinė hidrodinaminių procesų tyrimų sistema. Matavimo prietaisai, jutikliai, signalų registravimo ir duomenų kaupimo įranga, personalinis kompiuteris bei susiję skaičiavimo komponentai turi būti tarpusavyje suderinami ir integruoti į bendrą sistemos architektūrą, užtikrinančią realaus laiko duomenų surinkimą ir apdorojimą, valdymo algoritmų vykdymą, MATLAB/Simulink modeliavimą, skaitmeninių dvynių modeliavimą bei eksperimentinių tyrimų rezultatų registravimą ir analizę. Sistema turi užtikrinti vientisą paleidimą, konfigūravimą, kalibravimą ir centralizuotą garantinį aptarnavimą.
1.5. Tiekėjo siūloma Įranga turi būti nauja, nenaudota. Atnaujinta (angl. refurbished, renewed) įranga ar jos komponentai neleidžiami.
1.6. Įranga turi atitikti šioje techninėje specifikacijoje nustatytus minimalius techninius reikalavimus (1 lentelė).
1.7. Į pasiūlymo kainą turi būti įskaičiuotos visos su Įrangos tiekimu susijusios išlaidos, įskaitant, bet neapsiribojant: pristatymą, instaliavimą, paleidimą, funkcionalumo patikrinimą dalyvaujant perkančiosios organizacijos atsakingam asmeniui.
1.8. Tiekėjas kartu su pasiūlymu privalo pateikti  gamintojo techninius katalogus arba nuorodas į gamintojo oficialią interneto svetainę, kur pateiktas siūlomos Įrangos aprašymas (su aiškiai identifikuotu modeliu ir (ar) kodu).
1.9. Tiekėjas privalo visą informaciją apie Įrangą, jai priklausančią dokumentaciją bei gamintojo katalogų duomenis pateikti lietuvių arba anglų kalba.
1.10. Jei gamintojo kataloge nepateikiama visa reikalaujama informacija, tiekėjas privalo pateikti papildomą techninių charakteristikų aprašymą.
1.11. Tiekėjas privalo aiškiai pažymėti dokumentuose vietas (spalvota markiruote ir (ar) nurodyti rodyklėmis, ir (ar) pabraukti), kuriose pateikiami duomenys, pagrindžiantys atitiktį techninės specifikacijos reikalavimams, nurodydamas konkrečius šios specifikacijos punktus.
1.12. Įrangos pristatymo vieta – Plytinės g. 25, Vilnius, LT-10105, Lietuva.
1.13. Įrangos pristatymo terminas – ne ilgesnis kaip 3 (trys) mėnesiai nuo pirkimo sutarties įsigaliojimo dienos.
1.14. Kartu su Įranga tiekėjas privalo pateikti visą reikalingą eksploatacijai pagal paskirtį techninę dokumentaciją.
1.15. Visa tiekiama Įranga turi atitikti Europos Sąjungos teisės aktų reikalavimus ir turėti CE ženklinimą, kai jis taikomas pagal galiojančius teisės aktus.
1.16. Įranga turi atitikti efektyvumo, ilgaamžiškumo reikalavimus pagal Direktyvą 2009/125/ES ir Direktyvą 2011/65/EU. Tiekėjas turi pateikti tai pagrindžiančius dokumentus (ES atitikties deklaraciją (EU Declaration of Conformity), parengtą gamintojo (arba jo įgalioto atstovo ES)).
1.17. Jei įgyvendinant pirkimą pagal vykdomą prekių pirkimo sutartį lėšų gavėjo tikrasis (-ieji) savininkas (-ai) yra užsienietis (fizinis asmuo) ar užsienyje registruotas juridinis asmuo arba prekių tiekėjas ir (ar) prekių subtiekėjas, ar užsienietis (fizinis asmuo) tiekėjas turi pateikti lėšų gavėjo tikrojo (-ųjų) savininko (-ų) arba prekių tiekėjo, prekių subtiekėjo subrangovo vardą, pavardę ir gimimo datą kaip nustatyta Reglamento (ES) 2021/241 22 straipsnio 2 dalies d punkto iii papunktyje. Tiekėjas įsipareigoja šiuos duomenis pateikti kartu su pirkimo dokumentais.
1.18. Perkančioji organizacija Reglamento (ES) 2021/241 22 straipsnio 2 dalies d punkto iii papunkčio reikalavimus taiko proporcingai ir pagal objektyviai prieinamą informaciją. Tais atvejais, kai tiekėjai ar gamintojai yra viešai listinguojamos bendrovės (angl. publicly listed company arba public company) arba tarptautiniai gamintojai, kurių akcijos laisvai kotiruojamos reguliuojamose rinkose ir nėra identifikuojamo galutinio fizinio asmens naudos gavėjo, laikoma, kad reikalavimas dėl tikrojo savininko identifikavimo įvykdomas pateikiant viešai prieinamą juridinio asmens identifikavimo informaciją. Perkančioji organizacija netaiko perteklinių ir objektyviai neįvykdomų reikalavimų dėl pilnos tarptautinės korporatyvinės nuosavybės grandinės atskleidimo.
1.19. Įrangai turi būti suteiktas ne trumpesnis kaip 12 mėnesių garantinis laikotarpis, skaičiuojamas nuo perdavimo-priėmimo akto pasirašymo dienos.

2. [bookmark: _Hlk228900469]TECHNINIAI REIKALVIMAI ĮRANGAI
2.1. Įrangos komplektą turi sudaryti visi komponentai, reikalingi pilnam funkciniam veikimui užtikrinti.
2.2. Teikdamas pasiūlymą tiekėjas privalo įrašyti tikslias siūlomos įrangos technines charakteristikas (konkrečius parametrus, dydžius, medžiagas, modelius ir kt.) į atitinkamas 1 lentelės skiltis.
2.3. Visi siūlomi komponentai turi būti tarpusavyje suderinami ir užtikrinti integruotą sistemos veikimą.
2.4. Įranga turi būti suderinama su programine įranga MATLAB/Simulink, naudojama duomenų surinkimui, apdorojimui ir modeliavimui. Jei siūlomai Įrangai būtina specializuota programinė įranga, tiekėjas privalo ją pateikti kartu su Įranga.
2.5. Personalinis kompiuteris, nurodytas 1 lentelės p. 1.8, yra neatskiriama laboratorinės hidrodinaminių procesų tyrimų sistemos dalis ir skirtas realaus laiko duomenų surinkimui, signalų apdorojimui, modeliavimo algoritmų vykdymui, DAQ sistemos valdymui, duomenų sinchronizavimui, MATLAB/Simulink skaičiavimams bei eksperimentinių tyrimų rezultatų registravimui ir analizei. Kompiuterinė įranga turi būti techniškai suderinama su visa tiekiama laboratorine įranga, jos duomenų perdavimo architektūra, valdymo ir programine aplinka bei užtikrinti vientisą laboratorinės sistemos veikimą, konfigūravimą, kalibravimą ir garantinį aptarnavimą. Atskirų sistemos komponentų įsigijimas iš skirtingų tiekėjų galėtų sukelti suderinamumo, integracijos, atsakomybės paskirstymo, programinės įrangos veikimo ir eksperimentinių rezultatų validumo rizikas.

Tiekėjo siūloma programinė įranga turi užtikrinti tinkamą sistemos funkcionalumą pagal p. 2.3. reikalavimus duomenų surinkimo, registravimo, apdorojimo ir eksportavimo srityse bei būti tiekiama su neterminuota naudojimo licencija arba ne trumpesnės kaip 5 metų trukmės licencija. Visais atvejais programinė įranga turi palaikyti duomenų eksportą į MATLAB palaikomus failų formatus arba turėti oficialiai palaikomą integraciją su MATLAB/Simulink aplinka.




[bookmark: _Hlk228888973]1 lentelė. Techniniai reikalavimai Įrangai
	Eil.
Nr.
	[bookmark: _Hlk152062021]Reikalaujamos techninės charakteristikos/parametrai ir kiti reikalavimai
	Tiekėjo siūlomos įrangos techninės charakteristikos
(tiekėjas turi nurodyti tikslius dydžius, medžiagas, išmatavimus ir pan. – t. y. nepaliekant žodžių „ne mažiau“, ne daugiau“, „ne siauresnis“, „ne platesnis“ arba lygiavertis“ ,,+/-„ ar pan.)

	
	Hidrodinaminių procesų tyrimų įrangos komplektas 
	Gamintojas (nurodyti): .................
Modelis (nurodyti, jeigu yra): .........................
Kodas (nurodyti, jeigu yra): .........................

	1.
	Komplektą turi sudaryti:
1) Pjezoelektrinis dinaminio slėgio jutiklis – 6 vnt.;
2) Pjezoelektrinių jutiklių signalų apdorojimo blokas-kondicionierius – 2 vnt. 
3) Duomenų kaupimo sistema (angl. Data Acquisition System arba DAQ) – 1 vnt.   
4) Indikacijos ir valdymo modulinė sistema – 1 vnt.
5) Neinvazinis ultragarsinis dujų (oro) srauto matuoklis – 1 vnt.
6) Elektromagnetinis skysčio srauto matuoklis – 3 vnt. 
7) Slėgio jutiklis – 7 vnt.
8) Personalinis kompiuteris su priedais – 1 vnt.
	

	1.1.
	Pjezoelektrinis dinaminio slėgio jutiklis su visais funkcionalumui užtikrinti reikalingais priedais. Prietaiso komplektą turi sudaryti: 
1) Dinaminio slėgio jutiklis;
2) Ekranuotas signalinis kabelis su jungtimis, atsparus drėgmei ir mechaniniam poveikiui, ne trumpesnis kaip 3 m;
3) Montavimo ir sandarinimo priedai;
4) Gamintojo kalibravimo sertifikatas.
Techniniai reikalavimai:
– jutiklis turi būti skirtas greitai kintančių dinaminio slėgio procesų, hidraulinio smūgio, kavitacijos ir trumpalaikių vakuumo reiškinių registravimui;
–dinaminio slėgio matavimo diapazonas ne siauresnis kaip nuo 0 iki 25 bar;
–matavimo tikslumas / neapibrėžtis: ne blogesnė kaip ±4 % pagal pateiktą kalibravimo sertifikatą;
– santykinis matavimo netiesiškumas ne prasčiau nei  ±2 %;
– jautrumas ne prastesnis nei 0,73 mV/kPa (±15 %);
– mažiausias registruojamas slėgio pokytis – ne didesnis kaip 0,14 kPa;
– reakcijos į slėgio pokytį laikas pagal elektrinį signalą (Rise Time(Reflected)) ne ilgesnis nei 0,000005 (≤ 5 µs) sekundės;
– montavimo sriegis turi būti metrinis.
– rezonansinis dažnis ne mažesnis kaip 250 kHz;
– žemutinė jautrumo riba ne aukštesnė kaip 1 Hz;
– jutiklio išėjimo signalas turi būti analoginis įtampos signalas;
– jutiklio sąsaja turi būti  ICP® / IEPE tipo;
– jutiklio montavimas turi būti užtikrinamas standartinio sriegio sujungimu, jei naudojamas colinis sriegis, turi būti pateikti reikalingi adapteriai montavimui metrinėje sistemoje.

	

	1.2.
	Pjezoelektrinių slėgio jutiklių signalų apdorojimo blokas-kondicionierius
– skirtas darbui su p. 1.1 (1 lentelė) nurodytais pjezoelektriniais slėgio jutikliais arba lygiaverčiais ICP® / IEPE tipo jutikliais; 
– turi turėti ne mažiau kaip 3 jutiklių prijungimo kanalus ir 3 išėjimo kanalus atitinkamai;
– turi būti suderinamas su personaliniu kompiuteriu (1 lentelė, p. 1.7.) ir jame įdiegta duomenų surinkimo bei apdorojimo programine įranga;
– turi turėti analoginę ir/arba skaitmeninę duomenų išvestį, skirtą integravimui su duomenų kaupimo sistema;
– apdorojamų signalų dažninė juosta (angl. bandwidth) turi būti tinkama greitaeigių dinaminių slėgio procesų registravimui ir ne siauresnė kaip nuo 0,05 Hz iki 100 kHz.

	

	1.3
	Duomenų kaupimo sistema (DAQ)*
turi būti suderinama su p. 1.1–1.6 (1 lentelė), nurodytais jutikliais ir signalų kondicionavimo įranga.
– turi sinchroniškai palaikyti 6 pjezoelektrinių jutiklių duomenų registravimą (įrašant lygiagrečiai visų kanalų duomenis, multiplekserio principu veikiantis duomenų registravimas neleidžiamas);
– analoginių signalų diskretizavimo dažnis turi būti ne mažesnis kaip 50 kS/s kiekvienam kanalui, kai visi kanalai dirba lygiagrečiai;

– sistema turi užtikrinti aparatinį sinchroninį kanalų diskretizavimą naudojant bendrą laiko bazę ir nepriklausomus analoginio-skaitmeninio signalo keitiklius (angl. Analog-to-Digital Converter arba ADC) kiekvienam kanalui, sinchronizavimo paklaida ne didesnė kaip 1 µs;
– sistema turi palaikyti aparatinį iniciavimą (angl. triggering) ir išorinę sinchronizaciją;
– analoginių-skaitmeninių keitiklių skiriamoji geba turi būti ne mažesnė kaip 16 bitų;
– sistema turi turėti prieinamą programavimo sąsają (angl. Application Programming Interface, arba API) arba oficialiai palaikomas bibliotekas MATLAB ir/arba Python aplinkose;
– sistema turi būti suderinama su personaliniu kompiuteriu (1 lentelė, p. 1.7.) ir jame įdiegta duomenų surinkimo bei valdymo programine įranga;
– sistema turi palaikyti bent vieną standartinį duomenų perdavimo protokolą (pvz., Ethernet, RS232, RS485, Modbus, USB ar lygiavertį).

	

	1.4.
	Indikacijos ir valdymo modulinė sistema (angl. Digital Readout/Control System), skirta technologinių parametrų stebėjimui ir valdymui, signalų apdorojimui ir integravimui su laboratorine hidrodinaminių procesų tyrimų sistema. Komplektą turi sudaryti:
1) Valdymo ir indikacijos modulis su ne mažesniu kaip  1.8“ integruotu ekranėliu;
2) Maitinimo šaltinis (230 V AC, 50 Hz), jungtys ir visi funkcionalumui užtikrinti reikalingi kabeliai;
3) Analoginių ir skaitmeninių įėjimų/išėjimų  modulis, turintis ne mažiau kaip 5 įėjimus jutiklių prijungimui (srovės signalui 4 – 20 mA) ir 2 išėjimus aktuatorių valdymui;
4) PID kontrolerio modulis.

– sistema turi būti suderinama su personaliniu kompiuteriu (1 lentelė, p. 1.7.) ir jame įdiegta duomenų surinkimo bei valdymo programine įranga;
– sistema turi palaikyti bent vieną standartinį duomenų perdavimo protokolą (pvz., Ethernet, RS232, RS485, Modbus, USB ar lygiavertį);
– sistema turi užtikrinti PID reguliavimo funkcionalumą realiuoju laiku.
	

	1.5.
	Neinvazinis ultragarsinis dujų (oro) srauto matuoklis, montuojamas ant išorinio vamzdžio paviršiaus, skirtas tūrinio oro ar kitų neagresyvių dujų srauto matavimui pneumatinėje sistemoje.
Komplektą turi sudaryti:
1) Matuoklio valdymo ir indikacijos blokas;
2) Jungtys, duomenų perdavimo kabelis ir programinė įranga;
3) Ultragarsiniai jutikliai su tvirtinimo įtaisu ir kabeliais.

– oro (dujų) srauto greičio matavimo diapazonas turi būti ne siauresnis kaip 0–27,4 m/s;
– matuojamo vamzdžio vardinio skersmens diapazonas turi būti ne siauresnis kaip DN20–DN150;
– santykinis matavimo tikslumas turi būti ne blogesnis kaip ±5 %;
– prietaisas turi turėti ne mažiau kaip 1 analoginį išėjimą (4–20 mA). 

	

	1.6.
	Elektromagnetinis skysčio srauto matuoklis, 
skirtas vandens arba kitų elektrai laidžių skysčių tūrinio srauto matavimui hidraulinėje sistemoje.
Komplektą turi sudaryti:
1) Elektromagnetinis srauto matuoklis;
2) Ekranuotas, atsparus drėgmei,  ne trumpesnis kaip 3 m ilgio kabelis su jungtimis;
3) Jungtys, duomenų perdavimo kabeliai ir programinė įranga.

– tūrinio srauto matavimo diapazonas turi būti ne siauresnis kaip 5–250 l/min;
– darbinis slėgio diapazonas turi būti ne siauresnis kaip  0 – 25 bar;
– matuojamo vamzdžio vardinis skersmuo turi atitikti DN20;
– santykinis matavimo tikslumas turi būti ne blogesnis kaip ±3 %;
– prietaisas turi turėti ne mažiau kaip 1 analoginį išėjimą (4–20 mA). 

	

	1.7.
	Slėgio jutiklis, skirtas vandens arba kitų neagresyvių skysčių slėgio matavimui hidraulinėje sistemoje.
Komplektą turi sudaryti:
1) Jutiklis;
2) Ekranuotas, atsparus drėgmei,  ne trumpesnis kaip 3 m ilgio kabelis su jungtimis;
– slėgio matavimo diapazonas turi būti ne siauresnis kaip 0–25 bar ir ne platesnis kaip 0 – 30 bar;   
– santykinis matavimo tikslumas turi būti ne blogesnis kaip ±3 %;
– reakcijos į slėgio pokytį laikas pagal elektrinį signalą turi būti ne ilgesnis kaip 0,004 s;
– jutiklis turi turėti bent vieną analoginį išėjimą (4–20 mA ).

	

	1.8.
	Personalinis kompiuteris su priedais.
Komplektą turi sudaryti:
1) Sisteminis blokas;
– procesorius turi būti suderinamas su siūloma duomenų kaupimo sistema, skirtas didelės apimties duomenų apdorojimui, realaus laiko signalų registravimui, realaus laiko duomenų apdorojimui MATLAB/Simulink aplinkoje;
– motininė plokštė turi palaikyti ne mažiau kaip 64 GB DDR5 operatyviosios atminties, PCIe 4.0 NVMe kaupiklius, ne mažesnę kaip 2,5 Gb/s tinklo spartą bei užtikrinti suderinamumą su siūlomu procesoriumi ir laboratorinės sistemos duomenų surinkimo įranga;
– operatyvioji atmintis  ne mažiau kaip 64 GB DDR5;
– SSD kaupikliai ne mažesni kaip: 1 TB PCIe 4.0 NVMe M.2, papildomas ne mažesnis kaip 1 TB PCIe 4.0 NVMe M.2 kaupiklis;
– vidinė LAN tinklo plokštė su RJ45 jungtimi, palaikanti ne mažesnę kaip 2,5 Gb/s duomenų perdavimo spartą;
– ne mažiau kaip 6 išorinės USB jungtys (USB 3.0 ir/arba USB-C, ir/arba Thunderbolt);
– ne mažiau kaip 1 HDMI jungtis.
2) Klaviatūros ir pelės komplektas;
3) Monitorius;
– įstrižainė ne mažesnė nei 27“.
4) Kabeliai su jungtimis. 
5) Operacinė sistema.
	



3. ATITIKTIES IR LYGIAVERTIŠKUMO SĄLYGOS
3.1. Visos pateiktos šiame dokumente nuorodos į standartus, technologijas, modelius, prekių ženklus ar gamintojus yra rekomendacinio pobūdžio.
3.2. Jei techninėje specifikacijoje nurodomi konkretūs standartai, technologijos, modeliai, prekių ženklai ar gamintojai, laikoma, kad leidžiama siūlyti lygiaverčius ar geresnius sprendimus.
3.3. Kai reikalavimuose lietuviškai surašyti terminai dubliuojami pateiktais skliaustuose anglų kalba, tiekėjas privalo vadovautis terminologija, pateikta anglų kalba ir užtikrinti naudojamų terminų ir apibrėžimų atitiktį terminams pateiktiems gamintojo dokumentacijoje anglų kalba.    
3.4. * Duomenų kaupimo sistema (DAQ)  gali būti siūloma kaip integruotas  ICP® / IEPE tipo signalų registravimo sprendimas, tokiu atveju nereikalingi atskiri signalų kondicionieriai (1 lentelė, p. 1.2.) ir 1 lentelės punktai 1.2 ir 1.3 gali būti sujungti į vieną bendrą pasiūlymo punktą.   
3.5. Lygiavertiškumas turi būti pagrįstas techniniais duomenimis, įrodančiais, kad siūloma įranga atitinka arba viršija nustatytus reikalavimus. 

4. KITI PASIŪLYMO TEIKIMO REIKALAVIMAI
4.1. Pirkimo objektas neskaidomas į dalis, nes visi komponentai sudaro vientisą laboratorinę hidrodinaminių procesų tyrimų sistemą, kurios tinkamam funkcionalumui būtinas tarpusavio suderinamumas, vieninga duomenų surinkimo ir valdymo architektūra, integruotas programinės įrangos veikimas, centralizuotas garantinis aptarnavimas ir vientisas sistemos paleidimas bei kalibravimas.
4.2. Tiekėjas gali pasitelkti subtiekėjus ar partnerius atskirų sistemos komponentų tiekimui, tačiau privalo užtikrinti visų siūlomų komponentų tarpusavio suderinamumą, vientisą sistemos veikimą, integravimą, paleidimą ir garantinį aptarnavimą.

